KOMISJONI ARUANNE EUROOPA PARLAMENDILE JA NÕUKOGULE KOMISJONI 6. FINANTSARUANNE EUROOPA PARLAMENDILE JA NÕUKOGULE EUROOPA PÕLLUMAJANDUSE TAGATISFONDI KOHTA 2012. EELARVEAASTA /* COM/2013/0657 final */





SISUKORD 1........... EELARVEMENETLUS. 3 2........... KASSAJÄÄK JA ASSIGNEERINGUTE HALDAMINE. 6 3........... EAGFi 2012. AASTA EELARVE TÄITMINE. 8 4........... MÄRKUSED EAGFi 2012. AASTA EELARVE TÄITMISE KOHTA.. 9 5........... SIHTOTSTARBELISE TULU KASUTAMINE. 11 6........... JAOTUS KULULIIKIDE KAUPA.. 12 1. lisa 2. lisa 3. lisa 4.-I lisa 4.-II lisa 5. lisa 6. lisa || EAGFi 2012. aasta eelarvemenetlus EAGFi eelarve osa ELi eelarves – 2006–2012 eelarveaastad Eelarve täitmise analüüs – 2012. eelarveaasta Eelarve täitmise analüüs – 2012. eelarveaasta – assigneeringud C4 Eelarve täitmise analüüs – 2012. eelarveaasta – assigneeringud C5 Kulud peatükkide ja liikmesriikide kaupa – 2012. eelarveaasta EAGFi kululiikide jaotuse muutmine eelarveaastatel 2007–2012 Märkus: Käesolevale aruandele on lisatud komisjoni üksikasjalik töödokument. Kõnealuse (ingliskeelse) töödokumendi terviktekst ja sellele lisatud (ingliskeelsed) tabelid on kättesaadavad põllumajanduse peadirektoraadi Euroopa veebilehel (http://ec.europa.eu/agriculture/cap-funding/financial-reports/eagf/index_en.htm). 1. EELARVEMENETLUS[1] 1.1. 2012. aasta eelarveprojekt Komisjon võttis vastu 2012. aasta eelarveprojekti ja esitas selle eelarvepädevatele institutsioonidele 20. aprillil 2011. Kulukohustuste assigneeringud, mis on kavandatud 2007.–2013. aasta finantsraamistiku rubriigist 2 rahastatavale Euroopa Põllumajanduse Tagatisfondile (edaspidi „EAGF”), on kokku 44 179,7 miljonit eurot. Nõukogu võttis 25. juulil 2011 vastu 2012. aasta eelarveprojekti kohta oma seisukoha vähendada võrreldes komisjoni eelarveprojektiga EAGFi kulukohustuste assigneeringuid 535,5 miljoni euro võrra 43 644,2 miljoni euroni. Teiselt poolt võttis Euroopa Parlament 26. oktoobril 2011 vastu 2012. aasta eelarveprojekti kohta oma seisukoha suurendada võrreldes komisjoni eelarveprojektiga EAGFi kulukohustuste assigneeringuid 271,9 miljoni euro võrra 44 451,6 miljoni euroni. 1.2. 2012. aastat käsitlev kirjalik muutmisettepanek 25. oktoobril 2011 võttis komisjon vastu 2012. aasta eelarveprojekti kirjaliku muutmisettepaneku nr 3, milles määrati EAGFi vajalikeks kulukohustuste assigneeringuteks 44 091,6 miljonit eurot. See summa oli eelarveprojektis ettenähtud summast 88,1 miljonit eurot väiksem. Vähenemine oli eelkõige tingitud 2012. aastal eeldatavasti saadaoleva sihtotstarbelise tulu suurenemisest (291 miljonit eurot). 2012. aasta eelarveprojektis kavandatud sihtotstarbeline tulu oli 791 miljonit eurot. 2012. aasta kirjalikus muutmisettepanekus suurendati seda summat 1 010 miljoni euroni. 1.3. 2012. aasta eelarve vastuvõtmine EAGFi 2012. aasta eelarve osas jõuti lepitusmenetluse käigus kokkuleppele novembris 2011. Euroopa Parlament võttis eelarve vastu 1. detsembril 2011. Eelarve hõlmas kulukohustuste ja maksete assigneeringuid järgmiselt: – 43 603,4 miljonit eurot kulukohustuste assigneeringuid ja 43 601,3 miljonit eurot maksete assigneeringuid põllumajanduse turumeetmete ja otsetoetuste jaoks (poliitikavaldkond 05 – Põllumajandus ja maaelu areng); – 335,8 miljonit eurot kulukohustuste assigneeringuid ja 245,5 miljonit eurot maksete assigneeringuid veterinaar- ja fütosanitaarmeetmetele (poliitikavaldkond 17 – Tervise- ja tarbijakaitse); – 30,5 miljonit eurot kulukohustuste assigneeringuid ja 29,1 miljonit maksete assigneeringuid kalandusturgudele (poliitikavaldkond 11 – Merendus ja kalandus). EAGFi eelarve kulukohustuste assigneeringute kogusumma on 43 969,6 miljonit eurot ja maksete assigneeringute kogusumma 43 876 miljonit eurot. Kulukohustuste ja maksete assigneeringute kogusummade vahe on tingitud asjaolust, et teatavate komisjoni poolt otseselt rakendatavate meetmete puhul kasutatakse liigendatud assigneeringuid. Kõnealused meetmed on peamiselt seotud põllumajandustoodete müügiedenduse, põllumajanduse poliitilise strateegia ja kooskõlastusmeetmete ning samuti kalanduse ning veterinaar- ja fütosanitaarmeetmega. Heakskiidetud EAGFi kulukohustuste assigneeringutest poliitikavaldkonna 05 jaoks ette nähtud 43 603,4 miljonist eurost oli peatüki 05 02 kohasteks turumeetmeteks ette nähtud 3 230,8 miljonit eurot, peatüki 05 03 kohasteks otsetoetusteks 40 510,7 miljonit eurot, peatüki 05 07 kohaseks põllumajanduskulude auditiks 192,7 miljonit eurot ja peatüki 05 08 kohasteks poliitilise strateegia ja kooskõlastusmeetmeteks 45,8 miljonit eurot. Täpsema teabe saamiseks vt 1. lisa. 1.4. EAGFi sihtotstarbeline tulu[2] Vastavalt ühise põllumajanduspoliitika rahastamist käsitleva nõukogu määruse (EÜ) nr 1290/2005 artiklile 34 käsitatakse vastavuse kontrolli otsuste kohastest finantskorrigeerimistest, eeskirjade eiramisest ja piimamaksust laekuvat tulu EAGFi kulude rahastamiseks määratud sihtotstarbelise tuluna. Nimetatud artikli kohaselt võib sihtotstarbelist tulu kasutada EAGFi kulude rahastamiseks. Kui osa sellest tulust jääb kasutamata, kantakse see automaatselt üle järgmisse eelarveaastasse. 2012. aasta eelarve koostamisel esitati prognoos nii 2012. eelarveaastal kogutava tulu kui ka 2011. eelarveaastast 2012. eelarveaastasse eeldatavasti ülekantava summa kohta. Eeldatavasti ülekantav summa oli 1 010 miljonit eurot ning seda võeti arvesse, kui eelarvepädevad institutsioonid võtsid vastu 2012. aasta eelarve. Täpsemalt: – vastavuse kontrolli kohastest korrigeerimistest ja eeskirjade eiramisest laekuva tulu suuruseks hinnati vastavalt 600 miljonit ja 150 miljonit eurot ning piimamaksust laekuva tulu suuruseks hinnati 55 miljonit eurot; seega hinnati, et 2012. eelarveaasta jooksul saadakse sihtotstarbelist tulu kokku 805 miljonit eurot; – 2011. eelarveaastast 2012. eelarveaastasse eeldatavasti ülekantava sihtotstarbelise tulu suuruseks hinnati 205 miljonit eurot. Komisjon eraldas 2012. aasta eelarves kõnealuse 1 010 miljoni euro suuruse esialgu prognoositud sihtotstarbelise tulu kahe kava jaoks. Täpsemalt: – 310 miljonit eurot puu- ja köögiviljasektori tootjaorganisatsioonide rakendusfondidele ning – 700 miljonit eurot ühtsele otsemaksete kavale (otsetoetused). Nende kahe kava jaoks kiitsid eelarvepädevad institutsioonid komisjoni ettepanekute alusel heaks vastavalt 496 miljoni euro ja 30 472 miljoni euro suurused assigneeringud. Eespool nimetatud heakskiidetud assigneeringute ja sihtotstarbelise tulu summa on vastavuses saadaolevate assigneeringute hinnangulise kogusummaga, mis puu- ja köögiviljasektori tootjaorganisatsioonide rakendusfondide puhul on 806 miljonit eurot ning ühtse otsemaksete kava puhul on 31 172 miljonit eurot. 1.5. Ajutised ümberkorraldusmaksed suhkrusektoris[3] Määruse (EÜ) nr 320/2006 artikli 11 kohaseid suhkrusektori ajutisi ümberkorraldusmakseid käsitatakse sihtotstarbelise tuluna, mis on ette nähtud suhkrusektori ümberkorraldusabi ja suhkruvaldkonna ümberkorraldusfondis ettenähtud muude toetuste rahastamiseks. Turustusaastatel 2006/2007 kuni 2008/2009 olid kõnealused summad seotud igas liikmesriigis ettevõtjatele määratud suhkru, inuliinisiirupi ja isoglükoosi kvootidega ning liikmesriikidel tuli need fondi maksta. 2012. aasta eelarve koostamise ajal eeldati, et 2011. eelarveaastast kantakse 2012. eelarveaastasse üle 832,2 miljonit eurot. 1.6. EAGFi eelarve osa ELi kogueelarves EAGFi lõpliku eelarve (kulukohustuste assigneeringud) osa ELi 2006.–2012. aasta üldeelarves on esitatud 2. lisas. 2. KASSAJÄÄK JA ASSIGNEERINGUTE HALDAMINE 2.1. Assigneeringute haldamine 2.1.1. 2012. eelarveaastal kasutada olnud assigneeringud Eurodes || Eelarve kulude jagu (1) || Kulukohustuste assigneeringud || Maksete assigneeringud || Eelarve tuluosa (sihtotstarbeline tulu) (2) || Prognoosid 1. EAGFi esialgsed assigneeringud, millest || 43 969 637 305 || 43 875 978 049 || 1. Vastavuse kontroll || 600 000 000 1a. Eelarve täitmise assigneeringud koostöös liikmesriikidega || 43 540 900 000 || 43 540 900 000 || 2. Rikkumised || 150 000 000 1b. Otsese tsentraliseeritud eelarve täitmise assigneeringud (3) || 428 737 305 || 335 078 049 || 3. Piimamaks || 55 000 000 2. Paranduseelarve nr 6/2012 || –65 420 000 || 17 000 000 || 4. Ajutised ümberkorraldusmaksed suhkrusektoris (4) || 0 3. Ülekandmine EAGFi / EAGFist aastas || 71 000 || 10 614 720 || Sihtotstarbelise tulu prognoos kokku || 805 000 000 4. EAGFi lõplikud assigneeringud, millest || 43 904 288 305 || 43 903 592 769 || || 4a. Eelarve täitmise assigneeringud koostöös liikmesriikidega || 43 540 900 000 || 43 540 900 000 || || 4b. Otsese tsentraliseeritud eelarve täitmise assigneeringud || 363 388 305 || 362 692 769 || || (1) 2012. aasta eelarvesse kirjendatud assigneeringud, millest on maha arvatud 2012. aastal kogutav sihtotstarbeline tulu ja 2011. aasta eelarveaastast 2012. eelarveaastasse ülekantav sihtotstarbeline tulu kooskõlas nõukogu määruse (EÜ) nr 1605/2002 artikliga 10. (2) Sihtotstarbeline tulu: kogutav sihtotstarbeline tulu. Tulude reale ei ole tulusid kirjendatud (p.m.),[4] kuid prognoositav summa on märgitud eelarveselgitustes. (3) 78 % kulukohustuste assigneeringutest on ette nähtud veterinaar- ja fütosanitaarmeetmete (poliitikavaldkond 17 – tervise- ja tarbijakaitse) kuludeks. Ülejäänud assigneeringud on seotud poliitilise strateegia ja kooskõlastusmeetmetega (15%) (poliitikavaldkond 05 – Põllumajandus ja maaelu areng) ning kalandusturgude meetmetega (7 %) (poliitikavaldkond 11 – merendus- ja kalandus). (4) Seda tulu kasutatakse suhkruvaldkonna ümberkorraldusfondi toetustega seotud kulude katmiseks. Selle fondi tegevus lõppes 30. septembril 2012. 2.1.2. 2012. eelarveaastal kasutada olnud eelarveassigneeringute kasutamine Eurodes || Kulukohustuste assigneeringute kasutamine || Maksete assigneeringute kasutamine Eelarve täitmine koostöös liikmesriikidega (1) || 44 495 484 915,34 || 44 495 484 915,34 Otsese tsentraliseeritud eelarve täitmise raames tehtud kulutused || 359 808 478,00 || 347 851 305,54 Kokku (sealhulgas suhkruvaldkonna ümberkorraldusfond) Suhkruvaldkonna ümberkorraldusfond Kokku (välja arvatud suhkruvaldkonna ümberkorraldusfond) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Määratud summad. Kulukohustused ja maksed miinus saadud sihtotstarbeline tulu eelarve täitmiseks koostöös liikmesriikidega: 43 588 043 789,62 eurot. 2012. eelarveaastal kasutati kulukohustuste assigneeringuid kokku 44 855 293 393,34 eurot ning tegelikud maksete assigneeringud olid 44 843 336 220,88 eurot. 2.1.3. Eelarve heakskiidetud assigneeringute kasutamine – komisjoni poolt otsese tsentraliseeritud juhtimise raames tehtud kulutused Eurodes || Otsese tsentraliseeritud eelarve täitmise raames tehtud kulutused || Kulukohustuste assigneeringud || Vabastatud summad || Maksete assigneeringud || Ülekandmised 2013. aastasse (2) Assigneeringud (C1) (1) || 363 388 305,00 || - || 362 692 769,11 || - Kasutamine (C1) || 358 622 779,47 || - || 341 045 358,37 || 16 140 424,02 Tühistatud assigneeringud || 4 765 525,53 || - || 5 506 986,72 || - (1) C1 tähistab eelarve heakskiidetud assigneeringuid. See summa hõlmab paranduseelarvet nr 6/2012, sh ülekandeid EAGFi/EAGFist: –65 349 000,00 eurot kulukohustuste assigneeringuid ja 27 614 720,11 eurot maksete assigneeringuid. (2) 2013. aastasse kantakse üle üksnes liigendamata assigneeringud. 2012. aasta eelarves oli otsese tsentraliseeritud eelarve täitmisega seotud kuludeks ette nähtud 363,4 miljoni euro ulatuses kulukohustuste assigneeringuid. 2012. aastal eraldati selleks 358,6 miljonit eurot. 4,8 miljoni euro suurune assigneeringute vahe tühistati. 74,4 % kulukohustuste assigneeringutest oli ette nähtud veterinaar- ja fütosanitaarmeetmete (poliitikavaldkond 17) kuludeks. Ülejäänud assigneeringud olid seotud põllumajanduse ja maaelu arenguga (poliitikavaldkond 05 – 17,2 %) ja kalandusega (poliitikavaldkond 11 – 8,4 %). Enamik EAGFi kulude assigneeringuid, mida komisjon on teinud seoses otsese eelarve täitmisega, on liigendatud assigneeringud. Automaatselt 2013. aastasse ülekantavad summad, mis on seotud liigendamata assigneeringutega, on kokku 16,1 miljonit eurot. 2.2. Igakuised maksed 2.2.1. Igakuised maksed liikmesriikidele eelarve täitmisel koostöös liikmesriikidega 2.2.1.1. Igakuised maksed tehtud kulude põhjal Nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta)[5] artiklis 15 on sätestatud, et „komisjon teeb igakuised maksed liikmesriikide akrediteeritud makseasutuste kulude hüvitamiseks asjaomase kuu jooksul”. Igakuised maksed kantakse liikmesriikidele üle hiljemalt tehtud kulude järgse teise kuu kolmandal tööpäeval. Igakuised maksed on juba tehtud netokulude (pärast tulude mahaarvamist) hüvitus, mis tehakse liikmesriikidele nende poolt esitatavate igakuiste kuluaruannete alusel[6]. Kulude ja tulude igakuist kirjendamist kontrollitakse ja parandatakse üksikasjalike aruannete alusel[7]. Maksed saavad lõplikuks alles pärast seda, kui komisjon on neid kontrollinud raamatupidamisarvestuse kontrollimise ja heakskiitmise menetluse raames. Igakuiste maksete süsteemi kasutatakse maksete puhul, mida liikmesriigid tegid alates 16. oktoobrist 2011 kuni 15. oktoobrini 2012. Ülejäänud maksed teeb komisjon seoses piiratud hulga meetmetega. 2012. eelarveaastal tehtud igakuiste maksete netosumma pärast mahaarvamist ja muid korrektsioone oli 43 588 043 789,62 eurot. 2.2.1.2. Otsused 2012. aasta igakuiste maksete kohta 2012. eelarveaasta puhul võttis komisjon vastu kaksteist otsust igakuiste maksete kohta. Lisaks sellele otsustati 2012. aasta detsembris teha täiendav kuumakse, millega kohandati juba tehtud maksed asjaomasesse aastasse kirjendatavate kogukuludega. 3. EAGFi 2012. AASTA EELARVE TÄITMINE 3.1. EAGFi eelarveassigneeringute kasutamine 2012. aasta eelarve kulukohustused olid täidetud täies ulatuses ja maksete assigneeringud 99,9 % ulatuses, seejuures võeti arvesse eelmisest eelarveaastast ülekantud sihtotstarbeline tulu ja jäeti välja suhkruvaldkonna ümberkorraldusfondi täitmine. Eelarvet täideti 44 745,6 miljoni euro ulatuses. Kulusid rahastati eelarve esialgsetest assigneeringutest; seejuures kasutati täies ulatuses ära sihtotstarbelise tulu 441,5 miljoni eurot, mis kanti üle 2011. aastast, ning kasutati ära osa (408,9 miljonit eurot) 2012. aastal kogutud sihtotstarbelise tulu kogusummast 899,6 miljonit eurot. Poliitikavaldkonnas 05 (Põllumajanduse ja maaelu arengu) moodustasid turumeetmetega seotud kulud 3 406 miljonit eurot ja otsetoetustega seotud kulud 40 880 miljonit eurot. Teatavate turumeetmete ja otsetoetustega seotud kulud ületasid eelarveassigneeringuid ning see kaeti osaliselt muudest eelarvepunktidest ümberpaigutatud assigneeringute ja osaliselt EAGFi sihtotstarbelise tuluga. Lisaks sellele sisaldab eespool nimetatud eelarve täitmise kogusumma assigneeringuid kalanduse turumeetmeteks (poliitikavaldkond 11) 30,5 miljonit euro ning veterinaar- ja fütosanitaarmeetmeteks (poliitikavaldkond 17) 268,4 miljonit euro ulatuses. Üksikasju eelarve täitmise kohta poliitikavaldkondade kaupa vt 3. lisa. 5. lisas on esitatud turumeetmetega, otsetoetustega ja põllumajanduskulude auditiga seotud kulude jaotus artiklite ja liikmesriikide kaupa. 4. MÄRKUSED EAGFi 2012. AASTA EELARVE TÄITMISE KOHTA Järgneb 3. lisas esitatud üksikasjadel põhinev lühikommentaar EAGFi 2012. aasta eelarveassigneeringute täitmise ja 2012. aastal saadaoleva sihtotstarbelise tulu kasutamise kohta. 4.1. Peatükk 05 02: Sekkumised põllumajandusturgudel 4.1.1. Sissejuhatus Selle eelarvepeatüki kogumaksed olid 3 406 miljonit eurot. Makseid rahastati 3 230,8 miljoni euro ulatuses heakskiidetud eelarveassigneeringutest ja 177,4 miljoni euro ulatuses sihtotstarbelisest tulust, et katta puu- ja köögiviljasektoris tekkinud kulusid. 2012. aastal kogutud sihtotstarbelise tulu ülejääk (143,4 miljonit eurot) kanti üle 2013. aastasse. (NB! Üksikasjad selle sektori kohta on esitatud allpool punktis 4.1.3). Eelarveassigneeringute alakasutusega punktidest paigutati kasutatavad assigneeringud ümber muudesse eelarvepunktidesse, et katta vajalikud lisakulud vastavalt vajadusele. 4.1.2. Toiduabiprogrammid Liikmesriigid on 2012. aastal peaaegu täielikult rakendanud toiduabi jaotamise kava enim puudustkannatavatele isikutele. Lisaks sellele maksid liikmesriigid eelmiste aastate kavadega seotud haldus- ja transpordikulude tasumata jääksummasid. Sellest tulenes 2012. aasta eelarveassigneeringute ületäitmine 15,1 miljonit eurot. 4.1.3. Puu- ja köögivili Selle sektori kulusid oli 1 071,2 miljonit eurot ning ülekasutamine oli eelkõige tingitud liikmesriikide kulutustest seoses tootjarühmadele eeltunnustuse saamiseks antava abiga, sest suur hulk tootjarühmi liitus kõnealuse kavaga pärast seda, kui liikmesriigid olid esitanud 2011. aasta jaanuaris teatise, mis oli 2012. aasta eelarveprognoosi aluseks. Seoses tootjaorganisatsioonide rakendusfondidega olid liikmesriikide kulud 2012. aasta eelarve hinnangulistest vajadustest väiksemad, sest nende esimese osamaksena tehtud maksed 2012. aastaks heakskiidetud kavade jaoks olid väiksemad kui esialgu prognoositud ning lõpptulemusena ei maksnud nad E. coli meetmete rakendamisega seotud hinnangulist jääksummat. Teatavad liikmesriigid tegid koolidele puuvilja jagamise kavaga seotud kulusid, mis olid väiksemad kui nende 2011/2012. õppeaastaks ettenähtud eraldised eelarves, samas kui 1. augustil 2012 alanud 2012/2013. õppeaastaga seoses ei olnud liikmesriikidel 2012. eelarveaasta lõpuks kulusid tekkinud. Need kulud tehakse ja deklareeritakse 2013. eelarveaasta jooksul. 4.1.4. Viinamarjakasvatussaadused Kõnealuse sektori peamine rahastatud meede on venissektori riigiabikavad, mille puhul kahe liikmesriigi kulud olid veidi väiksemad summadest, mis olid nende kavades ette nähtud. Kõik muud kõnealuse kava kohased programmid rakendati aga täielikult, mille tulemusena kasutati 2012. aastaks ettenähtud assigneeringutest rohkem kui 98,4 %. 2011. aastal lõpetatud väljajuurimiskava raames tasumata jääksummade maksmisega seotud kulud olid liikmesriikidel väiksemad kui eelarves selleks ettenähtud summa. 4.1.5. Piim ja piimatooted Sektori assigneeringute väiksemas mahus kasutamine tulenes põhiliselt liikmesriikide tehtud väiksematest kulutustest seoses või eraladustamisega, sest kõnealuse kava alusel ladustati väiksem kogus võid, ning seoses koolipiimaga, sest jaotatud kogused olid väiksemad kui 2012. aasta eelarves ettenähtud kogused. Siiski tuleb meenutada, et selle punkti puhul suurendasid eelarvepädevad asutused 2012. aasta eelarvet 9 miljonit eurot, mis oli rohkem kui algsed vajadused (81 miljonit eurot), mida komisjon nõudis oma kirjalikus muutmisettepanekus nr 3/2012. 4.1.6. Veise- ja vasikaliha Liha ja elusloomade eksporditoetuste määra vähenemine 2012. aasta aprillis tõi kaasa selle artikliga seotud eelarve väiksema kasutuse – värske ja külmutatud liha puhul 7,5 miljoni euro võrra ning elusloomade ekspordi puhul 1,3 miljoni euro võrra. 4.2. Peatükk 05 03: Otsetoetused 2012. aasta eelarves olid kõnealuse peatüki heakskiidetud assigneeringud 40 510,7 miljonit eurot ja maksete assigneeringud ligikaudu 40 880 miljonit eurot. EAGFi kulud olid 2012. aastal 2011. aasta omadest suuremad eelkõige EL 12 riikidele otsetoetuste andmise järkjärgulise suurendamise tõttu kõnealusel aastal. Ühte osa ühtsest otsemaksete kavast oli ette nähtud rahastada sihtotstarbelisest tulust, mis seega tingis näilise ülekasutamise, mis kaeti kõnealusest tulust, nagu ette nähtud. Muudest eelarvepunktidest heakskiidetud assigneeringute ümberpaigutamisega kaeti kulud, mis tekkisid seoses kõnealuse peatüki muude kavadega. 4.3. Peatükk 05 07: Põllumajanduskulude audit 4.3.1. Artikkel 05 07 01: Põllumajanduskulude kontroll See artikkel hõlmab peamiselt summasid, mis kanti EAGFi eelarvesse üle raamatupidamisarvestuse korrigeerimise ja toetusesaajatele tehtavate maksete tähtaegade tõttu. Käesoleval aastal on komisjon siiski teinud liikmesriikide kontodes positiivseid korrektsioone kogusummas 28,5 miljonit eurot, sh liikmesriikidele eelarvepunkti 05 07 01 06 kohaste maksetähtaegade eiramise tõttu määratud negatiivsed korrektsioonid. Eelarvepädevate institutsioonide vastuvõetud 2012. aasta eelarveassigneeringud olid raamatupidamisarvestuse kontrollimise ja heakskiitmise sama eelarvepunkti negatiivsete korrigeerimiste puhul –200 miljonit eurot. Komisjon sulges selle konto, paigutades muudest alakasutusega eelarvepunktidest ümber heakskiidetud assigneeringud 228,6 miljonit eurot. Seoses eelmiste aastate raamatupidamisarvestuse vastavuskontrolliga tegi komisjon ühe aasta jooksul positiivseid korrektsioone 36,2 miljoni euro ulatuses. 2012. aasta eelarves ei olnud selliste positiivsete korrektsioonide jaoks assigneeringuid ette nähtud, mis lõppkokkuvõttes rahastati muude eelarvepunktide heakskiidetud assigneeringutest sama summa ümberpaigutamisega. 5. SIHTOTSTARBELISE TULU KASUTAMINE 5.1. EAGFi sihtotstarbeline tulu 2011. aastast 2012. aastasse tegelikult ülekantud sihtotstarbeline tulu oli 441,5 miljonit eurot, mida kasutati täies ulatuses 2012. eelarveaasta kulude katteks kooskõlas finantsmääruse artikliga 10. Kõnealuse summaga kaeti puu- ja köögiviljasektori tootjaorganisatsioonide rakendusfondidega seotud kulud 10,8 miljonit eurot ja ühtse otsemaksete kavaga seotud kulud 430,7 miljonit eurot. 2012. aastal kogutud sihtotstarbelise tulu kohta nähtub 4. lisast, et 899,6 miljoni euro suurust tulu koguti järgmistest allikatest: – vastavuse kontrolli menetluse kohased finantskorrigeerimised, ligikaudu 674,8 miljonit eurot, – eeskirjade eiramise eest sissenõutud summa ligikaudu 160,7 miljonit eurot, – piimamaks, mida koguti ligikaudu 64,1 miljonit eurot. Osa 2012. aastal kogutud sihtotstarbelisest tulust (408,9miljonit eurot) kasutati kõnealuse aasta jooksul. Ligikaudu 166,5 miljonit eurot kasutati puu- ja köögiviljasektori tootjaorganisatsioonide rakendusfondide aasta jooksul tehtud kulude katmiseks, samal ajal kui ülejäänud 242,4 miljonit eurot kasutati selleks, et katta aasta jooksul antud otsetoetustega seotud kulud. 2012. aastal kogutud sihtotstarbelise tulu ülejääk 490,7 miljonit eurot kantakse automaatselt üle 2013. eelarveaastasse kõnealuse eelarveaasta kulude katmiseks. Täpsema teabe saamiseks vt 4.-I ja 4.-II lisa. 5.2. Ajutiste suhkrusektori ümberkorraldusmaksetega seotud sihtotstarbeline tulu Alates 2009. aasta novembrist ei ole liikmesriikidelt õigusaktide kohaselt uusi ajutisi ümberkorraldusmakseid kogutud. Eeskirjade eiramise eest deklareeriti 2012. aastal siiski 7,8 miljonit eurot. Seepärast on suhkruvaldkonna ümberkorraldusfondi kogu kasutatav sihtotstarbeline tulu võrdne eespool nimetatud summa ja 2011. eelarveaastast üle kantud summaga (856,8 miljonit eurot), mis oli suurem kui 2012. aasta eelarves ettenähtud summa (832,2 miljonit eurot), kuna liikmesriikide maksed 2011. aasta lõpus olid eeldatust väiksemad. Pärast liikmesriikidele suhkruvaldkonna ümberkorraldusfondi toetustega seotud netosumma (109,7 miljonit eurot) hüvitamist (vt allpool punkt 6.3) jäi pärast ajutise ümberkorraldusfondi tegevuse lõpetamist 30. septembril 2012 kasutada jääksumma 754,9 miljonit eurot. Määruse (EÜ) nr 320/2006 artikli 1 lõike 3 kohaselt loeti kõnealune summa EAGFile eraldatud sihtotstarbeliseks tuluks. Täpsema teabe saamiseks vt 4.-I ja 4.-II lisa. 5.3. Suhkruvaldkonna ümberkorraldusfond Liikmesriikidele on suhkrutööstuse ümberkorraldamise, mitmekesistamise ning suhkru rafineerimise jaoks tehtud maksete hüvitamiseks tasutud netosumma 109,7 miljonit eurot. Kõnealuste toetustega seotud kulud hüvitati liikmesriikidele punktis 5.2. osutatud sihtotstarbelisest tulust. Üksikasjalikuma teabe saamiseks vt 3. lisa. 6. JAOTUS KULULIIKIDE KAUPA EAGFi kogukulud oli 44 745,6 miljonit eurot (välja arvatud suhkruvaldkonna ümberkorraldusfond). Allpool esitatakse jaotus kõige olulisemate kulukategooriate kaupa koos protsendimääraga, mis näitab kulude osakaalu EAGFi 2012. aasta kogukulust. Ladustamine Ladustamiseks kulutati 17,4 miljonit eurot. Selles summas kajastuvad peamiselt või ja oliiviõli eraladustamisega seotud kulud. Eksporditoetused Eksporditoetustele kulus 146,7 miljonit eurot, st 0,3 % kogukulust, ning need olid seotud peamiselt veise-, kodulinnu- ja sealiha, munade ning I lisas nimetamata toodete ekspordiga. Muud turumeetmed Lisaks ladustamisele ja eksporditoetustele olid muude turumeetmetega seotud kulud 3 344,5 miljonit eurot, st 7,5 % aasta kogukulust. See kululiik hõlmab peamiselt teravilja, toiduabiprogrammide, oliiviõli, puu- ja köögivilja, veini, POSEI ja kuivsööda, piima- ja piimatoodete, veise- ja vasikaliha ning sealihaga seotud kulusid. Kõnealuses kululiigis sisalduvad muud väiksemad summad ning sellega on hõlmatud raamatupidamisarvestuse kontrollimisest ja heakskiitmisest tulenevad korrektsioonid. Otsetoetused Otsetoetustega seotud kulud olid 40 880 miljonit eurot, st 91,4 % kogukulust. Tsentraliseeritud eelarve täitmise raames tehtud otsekulud Need kulutused (359,8 miljonit eurot ehk 0,8 % kogukulust) tegi komisjon otsemaksetena ja need olid peamiselt seotud veterinaar- ja fütosanitaarmeetmete, põllumajandusliku raamatupidamise, põllumajandusstruktuuride uuringute ja ÜPP-d (ühist põllumajanduspoliitikat) käsitleva teabega. Maaelu areng endise EAGGFi tagatisrahastu raames Seoses maaelu arengukavadega ei saa enam endise EAGGFi tagatisrahastu raames kulukohustuste assigneeringuid teha. Liikmesriigid lõpetavad praegu kõnealuseid kavasid ja maksavad tagasi alusetult saadud summad. Kõnealuse artikli kohaselt tagasimakstav lõplik netosumma on 2,8 miljonit eurot. Ajavahemikul 2007–2012 toimunud muutused asjaomaste kululiikide kaupa on esitatud 6. lisas. [1] Kõnealune menetlus on esitatud 1. lisas. [2] Need summad ei ole kirjendatud eelarve tulude ridadel (artikkel 670, EAGFi sihtotstarbeline tulu), vaid on märgitud kõnealust artiklit käsitlevates eelarveselgitustes. [3] Need summad ei ole kirjendatud eelarve tulude ridadel (artikkel 680, ajutised ümberkorraldusmaksed suhkrusektoris), vaid on märgitud kõnealust artiklit käsitlevates eelarveselgitustes. [4] p.m.: märge „pro memoria”. [5] ELT L 209, 11.8.2005, lk 1. [6] Liikmesriigid esitavad kõnealused igakuised kuluaruanded N+1 kuu kümnendaks kuupäevaks. [7] Liikmesriigid esitavad üksikasjalikud aruanded (vastavalt tabelile 104) N+1 kuu kahekümnendaks kuupäevaks.